Han var kapellan i Cullera til 1985 og studerte deretter ved Det pavelige diplomatakademi i Roma. I 1988 mottok han sin doktorgrad i kanonisk rett fra Det pavelige universitet Angelicum. Han fikk nok en doktorgrad i sivilrett ved Universitetet i Valencia. Den 1. juli 1988 gikk han inn i Den hellige stols diplomatiske tjeneste og ble postert til de apostoliske nuntiaturer i Costa Rica (1988–1990), Marokko (1990–1991) og Mosambik (1991–1994). Fra 1994 til 2004 ledet han den spansktalende avdeling i Statssekretariatet.